Leonard Cohen

Leonard Cohen (n. 21 septembrie 1934, Montréal - d. 7 noiembrie 2016, Los Angeles) a fost un poet, cântăreț și romancier evreu canadian.

Biografie 

Leonard Cohen și-a făcut studiile la universitățile McGill și Columbia. A debutat în 1956 cu volumul de versuri Să comparăm mitologii dar faima i-a adus-o cel de-al doilea ciclu, The Spice Box of Earth (Cutia cu mirodenii a planetei).

Cohen a călătorit prin Europa și s-a stabilit în insula grecească Hydra, unde a locuit timp de 7 ani alături de soția sa Marriane Jensen și de fiul lor, Axel.

În Grecia a scris mai multe volume, controversatul volum de versuri Flowers For Hitler (1964) precum și două romane, The Favorite Game(Jocul favorit, Polirom, 2003) (1963), și Beautiful Losers(Frumoșii învinși, Polirom, 2004) (1966). La publicarea lor, ziarul Boston Globe declara, "James Joyce nu a murit. Trăiește în Montreal și se numește Cohen." Ele s-au vândut în 800.000 de exemplare în lumea întreagă. "Joaca preferata" a fost deja tradus în limba româna (în 1963; Editura Polirom, 2003). Celălalt roman, "Frumoșii invinși" (Editura Polirom, 2003) a văzut lumina tiparului trei ani mai târziu.

Cohen a trăit intermitent în Anglia, pe insula grecească Hydra, în California și la New York. Cele mai faimoase poezii ale sale și cântece se numesc Bird on a wire, Famous Blue Raincoat, Marianne.

Este autorul unui număr impresionant de volume de versuri bine primite de critică dar și al unei discografii care a făcut din el idolul mai multor generații. Primul sau disc a fost remasterizat și vocea lui groasă, guturală a fost modificată pentru a semăna cu cea a lui Bob Dylan, pe atunci în mare vogă. A început să imprime la studiourile din Nashville, cele care l-au lansat pe Elvis Presley și vocea sa a revenit la tonalitatea sa normală.

După o ședere de câțiva ani într-o mănăstire budistă, în 2001 a avut o revenire spectaculoasă în lumea muzicii cu Zece cântece noi, disc ce l-a adus din nou în clasamentele de specialitate și pe primele pagini ale revistelor.

Ultimul sau album, apărut în 2004, se numește Dear Heather.

Volume de autor 
 Let Us Compare Mythologies (poezii), 1956
 The Spice-Box of Earth (poezii), 1961
 The Favourite Game (roman), 1963
 Flowers for Hitler (poezii), 1964
 Beautiful Losers (roman), 1966
 Parasites of Heaven (poezii), 1966
 Selected Poems 1956–1968 (poezii), 1968
 The Energy of Slaves (poezii), 1972
 Death of a Lady's Man (poezii), 1978
 Book of Mercy (poezii), 1984
 Stranger Music (poezii), 1993
 Poems and Songs (poezii), 2011

Discografie 

 Songs Of Leonard Cohen, 1967/1968
 Songs From A Room, 1969
 Songs Of Love And Hate, 1971
 Live Songs, 1973
 New Skin For The Old Ceremony, 1974
 Death Of A Ladies Man, 1977
 Recent Songs, 1979
 Various Positions, 1984
 I'm Your Man, 1988
 The Future, 1992
 Cohen Live, 1994
 Field Commander Cohen - Tour of 1979, 2001
 Ten New Songs, 2001
 Dear Heather, 2004
 Night Magic - the musical, (1985) (versuri Leonard Cohen)
 Night Magic, remastered 2004 soundtrack CD
 Live in London, 2009
 Live at The Isle of Wight 1970, 2009
 Songs From The Road, 2010
 Old Ideas, 2012
 Live in Fredericton", 2012
 Popular Problems, 2014

 Cărți despre Cohen 

 Mircea Mihăieș, Viața, patimile și cântecele lui Leonard Cohen, cu 32 de poeme traduse de Mircea Cărtărescu, Editura Polirom, 2005.

 Referințe 

 Legături externe 

  Site dedicat Dear Heather
  Site dedicat lui Leonard Cohen
 Leonard Cohen - Pesimismul geniului , 16 septembrie 2012, Alina Grozea, Revista Tango''

Nașteri în 1934
Decese în 2016
Cantautori canadieni
Cantautori evrei
Cântăreți canadieni
Cântăreți evrei
Canadieni expatriați în Statele Unite
Câștigătorii premiilor Grammy
Câștigătorii premiilor Juno
Membri ai Academiei Americane de Arte și Științe
Poeți canadieni
Poeți evrei
Romancieri canadieni
Rock and Roll Hall of Fame
Oameni din Montreal